Danvers

Danvers er en by i fylket Essex County i Massachusetts, USA. Den ligger ved elven Danvers i nærheten av nordøstkysten av Massachusetts. Danvers er mest kjent under sitt tidligere navn som landsbyen Salem (ikke til å forveksles med byen Salem) under de beryktede hekseprosesser i 1692, og senere for sitt kjente asyl, Danvers State Hospital.
Ved folketellingen i 2010 hadde byen 26 493 innbyggere.


== Historie ==


=== 1600-tallet ===
Det landområdet som i dag er Danvers var en gang kontrollert av naumkeagindiandere, en forgreining av massachusettstammen. En gang rundt 1630 omgjorde europeiske bosettere en eksisterende naumkeagsti til en veg, Old Ipswich Road, og knyttet således en vegforbindelse mellom hovedbyene Salem og Boston. Danvers ble fast bosatt i 1636 som landsbyen Salem, og til sist søkte den britiske kronen om et charter for å opprette en bystatus. I henhold til legenden skal kongen istedenfor å ha signert charteret, returnert ansøkningen med beskjeden at «Kongen er uvillig». Den 9. juni 1757 ble byen uansett opprettet, og kongens avvisning ble gitt en plass på byens segl. Byen ble kalt for Danvers etter familien Danvers Osborn.Før byen ble til Danvers er dens historiske betydning knyttet til det velkjente heksehysteriet i 1692 da den puritanske bevegelsen sto sterkt i området. Huset til en av de dømte og henrettete heksene, Rebecca Nurse, står fortsatt i Danvers og kan bli besøkt som et historisk landmerke.


=== 1700-tallet ===
Fra slaget ved Lexington og framover har Danvers vært representert i de bevæpnede styrkene. De mest kjente figurer fra den amerikanske revolusjonen som bodde i Danvers er blant annet den britisk general og øverstkommanderende for de nord–amerikanske styrkene, guvernørgeneral Thomas Gage, og Benedict Arnold, general for i den kontinentale armé under den amerikanske uavhengighetskrigen.


=== 1800-tallet ===
Jernbanen kom til Danvers i 1847. En gatejernbane, det vil si trikk, ble installert i 1884. Opprinnelige bestod den av vogner som ble trukket av hester, men som senere ble konvertert til elektrisitet.
Rådhuset ble bygget i 1855 og selv om det har gjennomgått modifikasjoner og fornyelser flere ganger, står det den dag i dag relativt likt det opprinnelige bygget. Det samme året brøt den sørlige delen av Danvers ut og ble byen South Danvers, senere omdøpt til Peabody.
I 1878 ble sykehuset Danvers State Hospital åpnet.
Danvers var opprinnelig en jordbruksby og bøndene på stedet utviklet to arter grønnsaker: en løk kalt Danvers Onion, opprinnelige fra kallenavnet «Oniontown» og en gulrot kalt Danvers Half-Long Carrot. Denne guleroten ble introdusert i 1871. Det var også en blomstrende skoindustri på slutten av 1800-tallet og begynnelsen av 1900-tallet med suksessfulle produksjonsselskaper som blant annet Baby Shoe.


=== Eksplosjon i kjemisk anlegg ===
Den 22. november 2006 skjedde det en betydelig eksplosjon på områdene til selskapet Arnel Company som produserte industrielle malingsprodukter, og CAI Inc., et selskap som produserte blekk og tynningsmidler. Eksplosjonen rystet bygninger av grunnmurene over North Shore og ødela bygninger innenfor 1 km og knust vinduene i hus innenfor 5 km i nabobyen Peabody og selv i sentrum av byen Salem. Eksplosjonen og rystelsen var så heftig at den ble hørt så langt unna som 70 km. I henhold til mange vitner var det som om et stort fly hadde krasjet.
Minst 10 mennesker ble fraktet til lokale sykehus, men ingen ble drept og ingen av skadene var livstruende. Rundt 90 hjem var skadet. I januar 2007 ble det fastslått av myndighetene at eksplosjonen ikke hadde oppstått grunnet en bevisst handling. Ingen årsak har blitt framlagt og undersøkelser pågår fortsatt. Medlemmer fra USAs Chemical Safety Board, en uavhengig myndighet for overvåking av sikkerhet med kjemisk produkter, har uttalt at denne ulykken var den vanskeligste de noensinne har hatt.


=== Andre nåværende hendelser ===
I 2000 feiret Danvers sitt 250-årsjubileum.


== Demografi ==
I henhold til folketelling i 2000, var det 25 212 mennesker, 9555 husholdninger og 6564 familier som bodde i byen. Befolkningstettheten er på 1898,5 mennesker per kvadratmile (733.0 /km²). Etnisk fordeling er 97,72 prosent hvite, 0,35 prosent svarte eller afroamerikanere, 0,10 prosent indianere, 1,11 prosent asiatisk, 0,02 prosent fra Stillehavet, 0,22 prosent fra annen etnisk opphav, og 0,48 prosent fra to eller flere etniske opprinnelser. Meksikansk eller latinsk opprinnelse utgjorde 0,83 prosent av befolkningen uansett etnisk opphav.
Det var 9555 husholdninger hvor 30,9 prosent har barn under 18 år som bodde i hjemmet, 56,2 prosent var gifte par som bodde sammen, 9,4 prosent hadde en kvinnelig huseier uten noen ektefelle, og 31,3 prosent var ikke en familie. 26,6 prosent av alle husholdninger besto av enkeltindivider og 10,8 prosent hadde noen boende som var 65 år eller eldre. Den gjennomsnittlige husholdning var på 2,53 og den gjennomsnittlige familiestørrelse besto av 3,11.
I byen er befolkningen spredd ut med 23,2 prosent under 18 år, 6,4 prosent fra 18 til 24, 28,7 prosent fra 25 til 44, 24,5 prosent fra 45 til 64, og 17,2 prosent som var 65 år eller eldre. Den midterste alderen var 40 år. For hver 100 kvinner var det 86,9 menn. For hver 100 kvinner i alderen 18 år og eldre, var det 84,2 menn.
Rundt 1,7 prosent av familiene og 2,9 prosent av befolkningen lever under fattigdomsgrensen, og inkludert i disse tallene er 3,0 prosent av disse under 18 år og 4,4 prosent av dem er over 65 år.


== Referanser ==


== Eksterne lenker ==
Foster, Gideon. 1795 Kart over Danvers
Proctor, John W.: 1832 Kart over Danvers  som viser alle møller og alle elver som ble benyttet for mølledrift, og navnene på framtredende jordbrukseier. Klikk på kartet for større bilde.